**13. máj: Blahoslavená Imelda Lambertini – patrónka prvoprijímajúcich detí**

****Narodila sa v roku 1321 v Bologni milujúcim rodičom Eganovi a Castore, ktorým záležalo na výchove svojho dieťaťa. Malú Imeldu naučili chápať život ako Boží dar a napĺňať ho láskou, ktorá sa spája s obetou a modlitbou. V útlom veku si zamilovala Eucharistického Krista. Jej túžba prijať ho nemohla byť splnená, pretože cirkevné predpisy 14. storočia dovoľovali prijímanie Eucharistie až po dosiahnutí 14-tich rokov. Splnila sa jej však iná túžba. V desiatich rokoch bola prijatá do kláštora sestier dominikánok sv. Magdalény vo Valdipietre na predmestí Bologne, kde jej túžba prijať sviatostného Krista naďalej rástla. Keď mala dvanásť rokov, v predvečer sviatku Nanebovstúpenia Pána, po sv. prijímaní ostatných sestier, vyniesla sa Svätá Hostia k hlave malej Imeldy, ktorá ju veľmi túžila prijať. Prítomný kňaz pochopil, že teraz už Imelde nemôže odoprieť tento Chlieb života, preto jej ho s úctou a bázňou podal. Imelda, naplnená láskou v kontemplácii, po svojom prvom svätom prijímaní, ktoré zároveň bolo jediným, odišla do úplného spoločenstva s Kristom. Zomrela 12. mája 1333, blahorečená bola 20. decembra 1826.

**Otázky **1. Kde žila bl. Imelda?

2. Koľko mala rokov bl. Imelda, keď zomrela?

3. Koho bl. Imelda prijala tesne pred tým ako zomrela?

4. Koho patrónkou je bl. Imelda?

**Predsavzatie:** Časté prijímanie Eucharistie pri sv. omši.

**Osemsmerovka?** božia milosť, chlieb, hostia, ježiš, kňaz, liek, mojakrv, mojetelo, obeta, pokrm, povedal, učeníci, večný život, vinič, víno, zázrak

**Tajnička:** *Ja som vinič*

Ježiš o sebe povedal: “ Ja som vinič, vy ste ratolesti. Kto ostáva vo mne a ja v ňom, prináša veľa ovocia; lebo bezo mňa...”Dokončenie v tajničke. ;)